text: Publicat per Guillem Calaforra a 6/30/2012
  Per la meua part, estic d'acord amb la idea de continuar amb el Laboratori de Lectures, encara que ignorem en gran mesura quina és la repercussió pública que arriba a tenir la nostra iniciativa. És evident que saber que algú et segueix i en trau profit constitueix sempre un estímul poderós, però sóc de l'opinió que en aquests casos, com en la major part de les empreses relacionades amb el pensament, no hi ha altre remei que procedir com el nàufrag que llança una botella a la mar o (el que potser és encara més descoratjador) com aquells fulanos del SETI, que envien les seves transmissions per si hi ha algú en l'univers capaç de fer-se'n ressò. Sé que la perspectiva no és gaire afalagadora, però per als que estem acostumats a treballar en condicions d'extrem aïllament no suposa tampoc cap trauma insuperable.
  Pel que fa a les propostes de lectures, jo també tinc més títols en llista, però com que K. diu que la meua llista és encara llarga de moment no n'afegiré més, si no és imprescindible. D'aquesta manera farem lloc a les suggerències d'altres membres del blog...
  30/6/12 1:07
  Moltes gràcies, interlocutor!
  (Per cert, una petita correcció: els de SETI no fan transmissions, sinó que processen les que arriben a través del radiotelescopi d'Arecibo. No és per pedanteria, sinó perquè jo hi participe modestíssimament, com tants altres friquis d'aquest planeta...).
  30/6/12 1:11
  Ja tens raó, quina relliscada! I això que ho sé des de fa un fotimer d'anys i, per a més inri, l'altre dia vaig tornar a veure per casualitat la pel·lícula Contact a la tele.
  Per cert, l'assumpte aquest de la teva participació en el SETI me l'has de contar en alguna ocasió...
  30/6/12 1:19
  Yo continuaré en la medida de mis posibilidades, cada vez -¡ay!- más escasas. Adelanto que propondré narrativa o similares.
  30/6/12 3:09
  Bona idea, Paco, si no correm el perill d'acabar morint d'una indigestió de sociologia.
  30/6/12 5:37
  Bueno, aquí os dejo tres propuestas. A ver qué os parecen:
  -Zafer Senocak, "Una herencia peligrosa", novela, Pre-textos, 168 páginas, 17 euros, 2009.
  -Josef Skvorecky, "Las traiciones de todos los santos",novela, Duomo, 299 páginas, 18,50 euros, 2011.
  -Ernst Robert Curtius, "Crisi de l'humanisme", ensayo, Elageminada, 380 páginas, 18 euros, 2012.
  3/7/12 7:37
  A mi em semblen ben interessants les tres propostes i em faria un goig enorme comentar-les. De fet, el llibre de Curtius ja el tenia fitxat per llegir-lo en un futur i, pel que acabo de consultar a Internet, els dos novel·listes que proposes em semblen també molt prometedors.
  3/7/12 7:51
  Vinga, que em faràs parlar.
  Malgrat que no em manifeste, tracte -dic: tracte- de seguir els vostres debats. Llancem les ampolles a la mar amb missatges a dins i deixem que es troben entre elles. De nàufrags, n'hi haurà sempre.
  Us hi estic molt agraïda.
  Els agraïts som nosaltres, Aina, perquè l'experiència que no estem sols en el cosmos és d'allò més gratificant. I no cal dir que la teves intervencions són sempre benvingudes en aquest corral. Encara que potser caldria visualitzar el blog com aquelles petites illes dels acudits de Forges on alguns nàufrags barbuts (o no tant) passen el temps discutint les seves dèries. Tot un programa de vida...
  3/7/12 21:16
  Moltes gràcies a tots tres. Esperaré fins al cap de setmana, amb l'esperança que algun dels altres interlocutors propose més títols. Si no n'hi ha més, tot i sentir un cert disappointment, passarem a elaborar la llista.